钦定古今图书集成/明伦汇编/氏族典/第527卷 > 《凌迪知万姓谱统》 > 鄂千秋
## 钦定古今图书集成/明伦汇编/氏族典/第527卷 > 《凌迪知万姓谱统》 > 鄂千秋

按《汉书萧何传》：列侯已受封，奏位次，皆曰：“曹参功最
多，宜第一。”鄂千秋时为谒者，进曰：“曹参虽有野战略
地之功，此特一时之事。夫上与楚相距数岁，失军亡
众者数矣，萧何常从关中遣军补其处，转漕关中，给
食不乏，此万世功也。萧何当第一，曹参次之。上曰：吾
闻进贤受上赏，萧何功虽高，待鄂君乃得明封。千秋”
所食关内侯，邑二千户，为安平侯。